बेंगलुरू : कर्नाटक बीजेपी के कार्यकर्ता राज्य के सभी गावों में किसानों को आत्महत्या करने से रोकने के लिए एक अनूठा अभियान चलाएंगे. इसके तहत बीजेपी कार्यकर्ता गांवो में घर -घर जाकर एक मुट्ठी अनाज घर वालों से लेंगे और बदले में बीजेपी के मुख्यमंत्री पद के उम्मीदवार बीएस येद्दयुरप्पा का एक पत्र देंगे. जिसमे किसानों को भरोसा दिलाया जाएगा कि उनके आशीर्वाद से येद्दयुरप्पा की बनने वाली सरकार सुनिश्चित करेगी कि कोई भी किसान अब आत्महत्या करने को मजबूर न हो. बीजेपी के कर्नाटक चुनावों के प्रभारी और केंद्रीय मंत्री प्रकाश जावेडकर ने कहा कि '21 मार्च से 6 अप्रैल के बीच राज्य के सभी गावों में मष्टि दनाया संग्रह अभियान चलेगा ताकि किसानों को भरोसा दिलाया जा सके कि बीजेपी सरकार उनका पूरा ख्याल रखेगी ताकि वो आत्महत्या करने को मजबूर न हो'